cyanic-selkie/wikianc huggingface dataset:
วอลเลย์บอลหญิงชิงแชมป์โลก 2018 รอบคัดเลือก โซนแอฟริกา
รอบสอง
รอบสองคือการแข่งขันวอลเลย์บอลหญิงชิงแชมป์แอฟริกา 2017 ซึ่งทำหน้าที่เป็นการคัดเลือกทีมเข้าแข่งขันวอลเลย์บอลหญิงชิงแชมป์โลก 2018 สองอันดับแรกจากอันดับโลก ณ เดือนกันยายน ค.ศ. 2017 และเจ้าภาพจะผ่านการคัดเลือกโดยอัตโนมัติสำหรับรอบแรก
กลุ่ม G
เซเชลส์, มอริเชียส และมาดากัสการ์ ได้ถอนทีมออกจากการคัดเลือก
วัดลครทำ
วัดลครทำ บ้างเขียน วัดละครทำ เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร ปัจจุบันพระมหาเทอดไทย กิตฺติเมธี ป.ธ.๖ เป็นเจ้าอาวาส
ประวัติ
วัดลครทำได้รับพระราชทานวิสุงคามสีมาครั้งหลังเมื่อวันที่ 15 มกราคม พ.ศ. 2513 เขตวิสุงคามสีมากว้าง 40 เมตร ยาว 60 เมตร ได้ประกอบพิธีผูกพัทธสีมาเมื่อวันที่ 13 มีนาคม พ.ศ. 2513 ในพิธีดังกล่าว พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินมาทรงตัดลูกนิมิต
อาคารเสนาสนะ
อุโบสถกว้าง 7.70 เมตร ยาว 19 เมตร สร้างเมื่อ พ.ศ. 2513 มีช่อฟ้า 5 ตัว ด้านหน้า 3 ตัว หลัง 2 ตัว มีกำแพงแก้วล้อมรอบอุโบสถ กุฏิสงฆ์จำนวน 3 หลัง ศาลาการเปรียญ 2 ชั้น กว้าง 11 เมตร ยาว 20.50 เดิมมีเจดีย์นอน 2 องค์ หันเข้าหากันไปทางทิศเหนือและใต้ สมเด็จพระพุฒาจารย์ (โต พฺรหฺมรํสี) วัดระฆังโฆสิตารามวรมหาวิหาร ได้มาสร้างไว้ ปัจจุบันหมดสภาพไปแล้ว
เอริก โรเบิตส์
เอริก แอนโธนี โรเบิตส์ (เกิด 18 เมษายน ค.ศ. 1956) เป็นนักแสดงชาวอเมริกัน เริ่มต้นแสดงบทบาทนักแสดงนำในภาพยนตร์เรื่อง King of the Gypsies (ค.ศ. 1978) ที่ทำให้เขาได้รับการเสนอชื่อเข้าชิงรางวัลลูกโลกทองคำเป็นครั้งแรก จากนั้นเขาได้รับการเสนอชื่อให้เข้าชิงรางวัลลูกโลกทองคำอีกครั้งในภาพยนตร์เรื่อง Star 80 (ค.ศ. 1983) ก่อนจะมีผลงานที่ประสบความสำเร็จและทำให้เขาเป็นที่รู้จักในวงกว้างในภาพยนตร์เรื่อง รถด่วนแหกนรก (ค.ศ. 1985) และได้รับการเสนอชื่อเข้าชิงลูกโลกทองคำเป็นสมัยที่ 3 และได้รับการเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม โดยเอริก โรเบิตส์ เป็นพี่ชายของ จูเลีย โรเบิตส์ และเป็นพ่อของเอมมา โรเบิตส์
เอริก โรเบิตส์ เป็นนักแสดงที่มีผลงานทั้งทางภาพยนตร์และละครโทรทัศน์ มาอย่างยาวนานกว่า 40 ปี โดยในขณะที่เขากำลังมีชื่อเสียงในวงการภาพยนตร์อเมริกันจากการเป็นนักแสดงหนุ่มที่สามารถเข้าชิงรางวัลลูกโลกทองคำถึง 3 สมัย แต่ช่วงปลายยุคคริสต์ทศวรรษ 1980–90 ชื่อเสียงในวงการบันเทิงของเขากลับลดความนิยมลงจากปัญหาการใช้สารเสพติด โดยในปี ค.ศ. 1987 เขาเคยถูกเจ้าหน่าที่ตำรวจในนิวยอร์กจับกุมข้อหาครอบครองยาเสพติดให้โทษประเภทโคเคน และ กัญชา รวมถึงต่อสู้ขัดขวางเจ้าพนักงาน ทำให้เขาถูกควบคุมตัว แม้ในที่สุดศาลจะยกฟ้องในคดียาเสพติดแต่ก็ส่งผลกระทบต่อชื่อเสียงในวงการบันเทิง จากนั้น ในปี ค.ศ. 1995 เขาถูกจับกุมอีกครั้งในข้อหาทำร้ายร่างกายภรรยา และทำให้เขาประกาศเลิกใช้สารเสพติดอย่างถาวร แต่ก็ทำให้งานในอาชีพนักแสดงเขาตกต่ำลงจนได้แสดงแค่ในภาพยนตร์อิสระ และ ภาพยนตร์ทุนสร้างต่ำ
จนกระทั่งเขาได้รับโอกาสในการกลับมาแสดงในภาพยนตร์กระแสหลักอีกครั้งในบทบาท "ซัล มาโรนี" อาชญากรผู้มีอิทธิพล ใน แบทแมน อัศวินรัตติกาล (ค.ศ. 2008), บท "เจมส์ มันโร" อดีตเจ้าหน้าที่ซีไอเอ ใน โคตรคนทีมมหากาฬ (ค.ศ. 2010), บท แฟรงค์ แทนเนอร์ ใน เกมล่าคนทรชนเดนตาย 2 (ค.ศ. 2015)
ไอซ์-ที
เทรซี แมร์โรว์ (Tracy Marrow) ใช้ชื่อในการแสดงว่า ไอซ์-ที (Ice-T) แรปเปอร์ นักแสดง และนักเขียนชาวอเมริกัน  มีชื่อเสียงในฐานะนักร้องแนวเวสต์โคสต์ฮิปฮอป (ถึงแม้จะเกิดที่นิวเจอร์ซีย์ นิวยอร์ก แต่ก็เติบโตที่ลอสแอนเจลิส แคลิฟอร์เนีย ทางชายฝั่งตะวันตก)  และเป็นหนึ่งในผู้บุกเบิกดนตรีฮิปฮอปแบบที่เรียกว่า แกงสตาแรป (เป็นสแลงแผลงมาจากคำว่า แกงสเตอร์) เช่นเดียวกับสคูล ดี ไอซ์คิวบ์ และวง N.W.A. ในช่วงทศวรรษ 1980-1990
ไอซ์-ที มีผลงานแสดงภาพยนตร์ และภาพยนตร์โทรทัศน์มาตั้งแต่ปี 1984 บทบาทที่เป็นที่จดจำได้แก่ บทตำรวจนิวยอร์ก ในซีรีส์ ลอว์แอนด์ออร์เดอร์ : หน่วยสืบสวนคดีอุกฉกรรจ์พิเศษ (1999-ปัจจุบัน) และนักแสดงสมทบใน New Jack City (1991 นำแสดงโดยเวสลีย์ สไนปส์), Trespass (1992 แสดงนำร่วมกับไอซ์คิวบ์ บิล แพกซ์ตัน), Johnny Mnemonic (1995 นำแสดงโดยคีอะนู รีฟส์)
ไอซ์-ที ยังเป็นผู้พากย์เสียงในวิดีโอเกม แกรนด์เธฟต์ออโต: แซนแอนเดรียส์ และสการ์เฟซ: เดอะเวิลด์อีสยัวร์ส
เฮลอินเอเซล (2011)
เฮลอินเอเซล (2011)  เป็นรายการ เพย์-เพอร์-วิว ของ ดับเบิลยูดับเบิลยูอี ในปี 2011 ซึ่งจัดเป็นปีที่ 3 แล้ว สถานที่จัดคือ นิวออร์เลียน อารีน่า ใน นิวออร์เลียน, รัฐลุยเซียนา เมื่อวันที่ 2 ตุลาคม พ.ศ. 2554 ซึ่งจัดหลังจากศึก ไนท์ออฟแชมเปียนส์ (2011) เป็นแมทช์การปล้ำที่มี เฮลล์อินเอเซลล์ แมทช์
เรื่องราวการชิงแชมป์โลก WWE ระหว่าง จอห์น ซีนา กับ อัลเบร์โต เดล รีโอ และ ซีเอ็ม พังก์
ในศึก ไนท์ออฟแชมเปียนส์ (2011) จอห์น ซีนา สามารถเอาชนะ อัลเบร์โต เดล รีโอ ในการชิงแชมป์ WWE ได้สำเร็จเป็นสมัยที่ 10 ในประวัติศาสตร์ WWE ในศึกรอว์ (19 กันยายน ค.ศ. 2011) ประธานเจ้าหน้าที่ฝ่ายปฏิบัติการ ทริปเปิล เอช ได้สั่งให้ จอห์น ซีนา เจอกับ อัลเบร์โต เดล รีโอ และ ซีเอ็ม พังก์ ในแมทช์การปล้ำสามเส้าในกรงเหล็ก เฮลล์อินเอเซลล์ แมทช์ เพื่อชิงแชมป์ WWE และในคืนเดียวกัน จอห์น ซีนา ได้จับคู่กับ ซีเอ็ม พังก์ เจอกับ เดอะ มิซ และ อาร์-ทรูธ และสามารถเอาชนะมาได้ในที่สุด
เรื่องราวการชิงแชมป์โลกเฮฟวี่เวทระหว่าง มาร์ก เฮนรี กับ แรนดี ออร์ตัน
ในศึก ไนท์ออฟแชมเปียนส์ (2011) มาร์ก เฮนรี สามารถเอาชนะ แรนดี ออร์ตัน ในการชิงแชมป์โลกเฮฟวี่เวท ได้สำเร็จเป็นสมัยแรก ต่อมา ในศึกรอว์ (19 กันยายน ค.ศ. 2011) ผู้จัดการทั่วไปของ สแมคดาวน์ ทีโอดอร์ ลอง ได้สั่งให้รีแมทช์อีกรอบในศึก เฮลอินเอเซล ในแมทช์การปล้ำในกรงเหล็ก เฮลอินเอเซล แมทช์ เพื่อชิงแชมป์โลกเฮฟวี่เวท หลังจากนั้น จิม รอสส์ ได้สัมภาษณ์กับ มาร์ก เฮนรี สัมภาษณ์ไปสัมภาษณ์ มาร์ก เฮนรี จะทำร้าย จิม รอสส์ จน เจอร์รี ลอว์เลอร์ เข้ามาห้ามไว้ได้ และได้ไปหาเรื่อง เจอร์รี ลอว์เลอร์ จนทำให้ เจอร์รี ลอว์เลอร์ สู้กับ มาร์ก เฮนรี และ มาร์ก เฮนรี ก็จับใส่ท่า World Strongest Slam 1 รอบ และ ใส่กับโต็ะผู้บรรยายทำให้ เจอร์รี ลอว์เลอร์ ได้รับบาดเจ็บ
บิยาโฆโยซา
บิยาโฆโยซา (Villajoyosa) หรือ ลาวิลาโจโยซา เป็นเมืองและเทศบาลชายฝั่งทะเลเมดิเตอร์เรเนียนในจังหวัดอาลิกันเต แคว้นบาเลนเซีย ประเทศสเปน เมืองนี้เป็นที่รู้จักกันในหมู่ผู้คนท้องถิ่นว่า "ลาวิลา"
บิยาโฆโยซาเป็นศูนย์กลางทางประวัติศาสตร์และการบริหารของโกมาร์กามารินาไบชา และตั้งอยู่ห่างจากเมืองอาลิกันเตประมาณ 32 กิโลเมตรในพื้นที่ชายฝั่งทะเลที่เรียกว่าก็อสตาบลังกา เมืองมีชายหาดยาวกว่าสามกิโลเมตรและมีแม่น้ำอามาโดริโอไหลผ่านเมืองนี้
บิยาโฆโยซามีชื่อเสียงด้านอุตสาหกรรมช็อกโกแลตและการท่องเที่ยว หนึ่งในสถานที่ท่องเที่ยวยอดนิยมคือโบสถ์แบบกอทิกซึ่งมีแท่นบูชาแบบบารอก เทศกาล มอโรซีกริสติอันส์ ของเมือง ซึ่งจัดขึ้นในปลายเดือนกรกฎาคมของทุกปีได้รับการประกาศให้เป็นเทศกาลระดับนานาชาติ ปัจจุบันเทศกาลนี้จัดขึ้นเพื่อระลึกถึงการที่ประชาชนในเมืองต่อต้านการเทียบท่าของเรือโจรสลัดเบอร์เบอร์
ดัง พันกร
พันกร บุณยะจินดา (เกิด 26 มีนาคม พ.ศ. 2522) ชื่อเล่น ดัง เป็นนักร้องชาวไทย
ประวัติ
ดังเป็นลูกชายของ พลตำรวจเอก พจน์ บุณยะจินดา อดีตอธิบดีกรมตำรวจ กับ คุณหญิงกอแก้ว บุณยะจินดา และมีพี่สาวอีก 2 คนคือ ดวงพร บุณยะจินดา กับ พอฤทัย บุณยะจินดา เข้าศึกษาระดับชั้นอนุบาลที่ อนุบาลจุไรรัตน์ จากนั้น​ไปศึกษานะดับชั้นประถมศึกษาที่โรงเรียนจิตรลดา จนถึงชั้นประถมศึกษาปีที่ 5 และได้ย้ายไปเรียนต่อที่ประเทศอังกฤษ ได้เข้าศึกษาระดับชั้นไฮสคูล (โรงเรียนมัธยมศึกษา) ที่โรงเรียนประจำแบรดฟิลด์คอลเลจ จากนั้นไปศึกษาทางด้านโฆษณาที่ฟีนิกซ์คอลเลจ รัฐแอริโซนา สหรัฐอเมริกา แต่เรียนได้เพียง 2 ปี ก็ขอดร็อปไว้เพื่อทำเรื่องขอย้ายไปเรียนต่อที่มหาวิทยาลัยรัฐแอริโซนา​ ประเทศอังกฤษ
ในช่วงที่ดร็อปเรียน ดังมีโอกาสบินกลับมาที่ประเทศไทย และได้ไปลองแคสติ้งจนได้เซ็นสัญญาเข้าเป็นนักร้องในสังกัด อาร์เอส โปรโมชั่น และทำงานออกอัลบั้มเพลงชุดแรกในชื่อ ดัง พันกร (Dunk) ในวันที่ 12 กุมภาพันธ์ 2542 และตามมาด้วยอัลบั้มชุดที่ 2 Voice of Dunk ในวันที่ 4 พฤศจิกายน 2542 และอัลบั้มชุดที่ 3 ในชื่อ ABSOLUTE DUNK ในวันที่ 21 พฤศจิกายน 2543 หลังจากนั้นได้กลับไปศึกษาต่อระดับปริญญาตรีที่สหรัฐอเมริกาและอังกฤษ
ระหว่างการศึกษา ดังได้กลับมาออกอัลบั้มชุดที่ 4 DUNK FIRE เมื่อวันที่ 16 ตุลาคม 2545 และเมื่อจบการศึกษาอย่างเป็นทางการ (ด้านการบริหารธุรกิจระหว่างประเทศ) จาก American Intercontinental University (AIU) ดังก็ได้มีผลงานต่อเนื่องมา เริ่มจากอัลบั้ม DUNK Out of Control ในปี พ.ศ. 2547, Metro Sexual ในปี พ.ศ. 2548, Dunk Hi-Soul ในปี พ.ศ. 2550 และมาถึงอัลบั้มสุดท้ายในสังกัดอาร์เอสกับ DUNK TIME WALKER ในปี พ.ศ. 2551
ปัจจุบัน หลังจากหมดสัญญากับทางอาร์เอส ดังก็ได้ร่วมกับพี่สาว (ดาว พอฤทัย ณรงค์เดช) ก่อตั้งค่ายเพลงของตัวเองขึ้นโดยใช้ชื่อ Revol Music Creation (รีโวล์ มิวสิค​ ครีเอชั่น) ในเครือของ KPN Music and Entertainment Co., Ltd. ซึ่งเป็นค่ายของพี่สาว และในปีพ.ศ. 2552 ดังได้จัดงานแถลงข่าวประเดิมค่ายใหม่ของตัวเองด้วยอัลบั้ม The Famous Five A Tribute to Hydra ซึ่งเป็นการนำเพลงเก่าของไฮดรากลับมาทำใหม่ โดยได้ชักชวนศิลปินชื่อดังของเมืองไทยมาร่วมงานมากมาย เช่น บุรินทร์ บุญวิสุทธิ์, โมเดิร์นด็อก, ETC., อ้อม สุนิสา ในปีพ.ศ. 2553 อัลบั้มเดี่ยวของดังในสังกัดตัวเอง​ อัลบั้ม​ Dunk Revolution และตามมาด้วยดับเบิ้ลอัลบั้มมี ​22เพลง​ ประกอบด้วยอัลบั้ม Dunk Funista และอัลบั้ม​ 16Again ในปีพ.ศ. 2558 นอกจากนี้พ.ศ. 2559 มีผลงานร้องเพลงประกอบละครช่อง 3 เรื่องพลับพลึงสีชมพู​ ที่พี่สาว​ พอฤทัย​ ณรงค์เดชเป็นผู้จัด เพลงมีแต่เธอเต็มหัวใจ​ ในปีเดียวกันนี้ก็มีเพลงใหม่อีก 2 เพลง​ด้วยกัน​ คือเพลงแร้ง​ ในเดือนเมษายน​ และเพลงไพรีพินาศ​ ในเดือนตุลาคม​ ต่อมาเดือนเมษายน​ ปีพ.ศ. 2560 ดังมีซิงเกิ้ลเพลงนารีพินาศและเพลงที่ถือเป็นการร่วมงานกับศิลปินระดับโลก​วง​ Boyz II​ Men ชื่อเพลง​รัก​ ส่วนในปีพ.ศ. 2561 ดังมีโอกาสร้องเพลงประกอบละครของช่อง 3 อีกครั้ง​ ​เพลงลมหายใจฉันรอแต่เธอ​ ซึ่งเป็นเพลงประกอบละคร ด้วยแรงอธิษฐาน​
จากนั้นปี พ.ศ. 2562 ดังในนาม DK ร่วมกับค่ายเพลง Universal Music Group เปิดตัวซิงเกิ้ลใหม่ในแนว Fashion Music ดัง หรือ DK ได้ร่วมงานกับทีมงานระดับโลก Clinton Sparks DJ นักแต่งเพลง ชาวอเมริกัน ผู้ที่เคยร่วมงานกับศิลปินแนวหน้าระดับโลก Lady Gaga ในเพลง Bloody Mary และ Shake Senora, Pitbull Ft. T-Pan และ Sean Paul และอีกหนึ่งโปรดิวเซอร์มือดี Kamau Georges มาร่วมทำ International EP ชื่อ Runway Thriller ซึ่งเป็น EP แนว Fashion Music เพลงสากลแรกของ DK เพลง I want your Fashion ปล่อยตัวไปอย่างอลังการในเดือนมิถุนายน ซึ่งเพลงนี้ DK ได้ผู้กำกับมือรางวัล Leslie Kee มากำกับมิวสิค วีดีโอให้ Leslie Kee เคยร่วมงานกับศิลปินแนวหน้า อาทิ Madonna, Lady Gaga, Beyounce, Jennifer Lopez และในเดือนตุลาคม​ DK เปิดตัวเพลง Gimme body ใน EP เดียวกัน ​
ต่อมาในวันที่ 8 มกราคม พ.ศ. 2564 ดังได้ออกซิงเกิลที่มีชื่อว่า "เพลงที่เพราะที่สุด" เพื่อเปิดตัวอัลบั้ม สหัสสกรพรพันศิวิไลไทประเสริฐ ซึ่งก่อนหน้านี้มีข่าวออกมาว่าจะเป็นชื่อใหม่ของเขาด้วย แต่เขาได้ปฏิเสธข่าวดังกล่าว เนื่องจากเห็นว่าชื่อ "พันกร" ที่พ่อแม่ตั้งให้ประเสริฐที่สุดในชีวิตของเขา
สตูดิโออัลบั้ม
"Double Pack Album 22 เพลง (Funista & 16 Again)" (พ.ศ. 2558)
ซิงเกิ้ล
30 กันยายน 2558
3 ธันวาคม 2558
3 พฤษภาคม 2559
6 สิงหาคม 2560 มิถุนายน 2562
I want your Fashion
ตุลาคม 2562
Gimme body
อัลบั้มพิเศษ
รักแท้ เพื่อนแท้
รอวันฉันรักเธอ
เจ็บอยู่กับฉัน...(ให้ฝันอยู่กับเธอ)
จิมมี รีเออร์ จูเนียร์
เจมส์ ไวลีย์ สมิธ ทอมัส ริเออร์ จูเนียร์ (James Wiley Smith Thomas Reiher Snuka) เกิดวันที่ 1 กันยายน ค.ศ. 1971 เป็นอดีตนักมวยปล้ำอาชีพชาวอเมริกันของWWEภายใต้นามบนสังเวียน ดวิซ (Deuce) และ ซิม สนูกกา (Sim Snuka) ในช่วงปี 2007 ถึง 2009 เป็นลูกชายของตำนานนักมวยปล้ำ จิมมี "ซูเปอร์ฟลาย" สนูกกา และเป็นพี่ชายของทามีนา สนูกกา นักมวยปล้ำของ WWE เป็นอดีตแชมป์แท็กทีม WWE 1 สมัยร่วมกับโดมีโน
อุมแบร์โต บอชโชนี
อุมแบร์โต บ็อชชิโอนี (Umberto Boccioni) (19 ตุลาคม ค.ศ. 1882 - 17 สิงหาคม ค.ศ. 1916) เป็นจิตรกรและประติมากรชาวอิตาลีของขบวนการอนาคตนิยมของคริสต์ศตวรรษที่ 19 และ 20 งานของบ็อชชิโอนีแสดงถึงความเคลื่อนไหว (dynamism), ความรวดเร็ว และ เทคโนโลยี
แหล่งข้อมูลอื่น
1882 1916
สรุปเหรียญเอเชียนเกมส์ 2002
สรุปเหรียญเอเชียนเกมส์ 2002 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนเกมส์ 2002 ที่ปูซาน เกาหลีใต้ ตั้งแต่วันที่ 29 กันยายน ถึง 20 ธันวาคม พ.ศ. 2545
โกปปาอีตาเลีย ฤดูกาล 2021–22
การแข่งขันฟุตบอล โกปปาอีตาเลีย ฤดูกาล 2021–22 เป็นฤดูกาลที่ 75 ของฟุตบอลถ้วยแห่งชาติในฟุตบอลอิตาลี.
จำนวนทีมที่เข้าร่วมจะลดลงจาก 78 ของฤดูกาลที่แล้วเหลือ 44 สโมสร.
ยูเวนตุส คือแชมป์เก่า.
วันแข่งขันในแต่ละรอบ
ตารางการแข่งขันของแต่ละรอบได้ประกาศไว้เมื่อวันที่ 12 กรกฎาคม ค.ศ. 2021.
รอบเบื้องต้น
ทั้งหมด 8 ทีมจาก เซเรีย เบ และ เซเรีย เซ เข้าร่วมในรอบนี้, 4 ทีมจะได้ผ่านเข้าสู่รอบแรก. วันที่และเวลาจะปล่อยออกมาในวันที่ 21 กรกฎาคม ค.ศ. 2021.
รอบแรก
ทั้งหมด 32 ทีม (4 ทีมผู้ชนะจากรอบเบื้องต้น, 16 ทีมที่เหลือที่มาจาก เซเรียเบ และ 12 ทีมเซเรียอา ที่เป็นทีมวาง 9–20) เข้าร่วมในรอบนี้, 16 ทีมจะได้ผ่านเข้าสู่รอบสอง.
รอบสอง
16 ทีมที่ชนะมาจากรอบแรกจะเข้าร่วมการแข่งขันในรอบสอง, 8 ทีมจะได้ผ่านเข้าสู่รอบ 16 ทีมสุดท้าย.
รอบ 16 ทีมสุดท้าย
แต่ละนัดในรอบ 16 ทีมสุดท้ายจะเป็นการลงเล่นระหว่างแปดทีมผู้ชนะเลิศจากรอบสี่และสโมสรที่เป็นทีมวางอันดับที่ 1–8 ใน เซเรียอา ฤดูกาล 2020–21.
รอบก่อนรองชนะเลิศ
แมตช์ในรอบก่อนรองชนะเลิศจะลงเล่นระหว่างสโมสรที่ผ่านมาจากรอบ 16 ทีมสุดท้าย.
รอบรองชนะเลิศ
รอบรองชนะเลิศ (รอบที่มีสองเลก) จะลงเล่นระหว่างสโมสรที่ผ่านมาจากรอบก่อนรองชนะเลิศ.
เทศบาลตำบลเมืองคง
เทศบาลตำบลเมืองคง อาจหมายถึงเทศบาลตำบลแห่งใดแห่งหนึ่งดังต่อไปนี้
เทศบาลตำบลกำแพง
เทศบาลตำบลกำแพง อาจหมายถึงเทศบาลตำบลแห่งใดแห่งหนึ่งดังต่อไปนี้
นีอูอาโฟโออู
สภาพดินภูเขาไฟที่อุดมสมบูรณ์บนเกาะทำให้เหมาะแก่การทำเกษตรกรรม โดยมีการเพาะปลูกพืชหลายชนิด เช่น มะพร้าว มัน เผือก สาเกและไม้ผลอื่น โดยนีอูอาโฟโออูเป็นแหล่งส่งออกมะพร้าวและเนื้อมะพร้าวแห่งที่สำคัญและเป็นกิจกรรมทางเศรษฐกิจหลักของเกาะที่มีพื้นฐานจากเกษตรกรรมแบบยังชีพ ด้วยตำแหน่งที่ตั้งทางภูมิศาสตร์ที่โดดเดี่ยวทำให้มีพันธุ์สัตว์จำนวนไม่มากนัก ประกอบด้วย นกหลายชนิด ซึ่งในจำนวนนี้มีสิ่งมีชีวิตเฉพาะถิ่นได้แก่ นกมาเลา นอกจากนี้ยังมีสัตว์เลี้ยงลูกด้วยนมและสัตว์เลื้อยคลายอาศัยอยู่บนเกาะแห่งนี้อีกด้วย ส่วนบริเวณรอบเกาะมีปลาอยู่เป็นจำนวนมาก ส่วนหมูเป็นสัตว์ที่ประชากรบนเกาะนิยมเลี้ยง
ศัพทมูล
นีอูอาโฟโออูมีความหมายว่า "มะพร้าวสดหลายลูก" ในอดีตนักเดินเรือหลายคนได้เดินเข้ามาถึงเกาะแห่งนี้ พร้อมทั้งตั้งชื่อให้ โดยยาโกบ เลอ แมเรอ และวิลเลิม สเคาเติน นักสำรวจชาวดัตช์ตั้งชื่อเกาะแห่งนี้ในปี 1616 ว่า เกาะความหวังดี (Eylant van Goede Hoop)  ต่อมาในปี 1772 นักสำรวจชาวฝรั่งเศสที่เดินเรือมาถึง เรียกเกาะนี้ว่าเกาะรุ่งสาง (Island of the daybreak)   จากนั้นในปี 1791 นักเดินเรือชาวอังกฤษได้บันทึกชื่อเกาะแห่งนี้ว่าเกาะโพรเบย์ (Probey Island) และระบุชื่อของเกาะด้วยการถอดเสียงจากภาษาท้องถิ่นว่า Onooafow
นีอูอาโฟโออูเคยมีฉายาว่า เกาะกระป๋องดีบุก เนื่องจากช่วงปลายศตวรรษที่ 19 นีอูอาโฟโออูไม่มีท่าเรือหรือชายหาดให้เทียบท่าได้ ประกอบกับอยู่ในบริเวณร่องลึกตองงา ส่งผลให้เรือไม่สามารถทอดสมอได้ ทำให้เมื่อประชากรบนเกาะและประชากรภายนอกต้องการติดต่อกัน จำเป็นต้องนำจดหมายใส่ในกระป๋องแล้วใช้วิธีการว่ายน้ำไปกลับระหว่างเรือและชายฝั่งเพื่อรับส่งจดหมาย ต่อมาเปลี่ยนจากการว่ายน้ำเป็นใช้เรือแคนูแทน ซึ่งการรับส่งจดหมายในลักษณะนี้สิ้นสุดลงในปี 1983 เมื่อมีการก่อสร้างสนามบินขึ้นบนเกาะ
ภูมิศาสตร์
เกาะแห่งนี้ต่างจากเกาะแห่งอื่นของหมู่เกาะตองงา เนื่องจากหมู่เกาะอื่นตั้งอยู่ตามแนวหมู่เกาะภูเขาไฟรูปโค้งตองงา ขณะที่นีอูอาโฟโออูตั้งอยู่บนแอ่งเลา ซึ่งอยู่บนแผ่นธรณี (microplate) ที่ต่างกัน
ภูมิประเทศ
นีอูอาโฟโออูเป็นเกาะภูเขาไฟ มีความยาวจากเส้นผ่านศูนย์กลาง 8 กิโลเมตร ใจกลางของเกาะประกอบด้วยปล่องภูเขาไฟที่มีขนาดเส้นผ่านศูนย์กลาง 4 กิโลเมตร ซึ่งมีการยุบตัวลงเป็นแคลดีรา บริเวณปล่องภูเขาไฟมีทะเลสาบ 2 แห่ง ได้แก่ ไวลาฮี ("ทะเลสาบใหญ่" ในภาษานีอูอาโฟโออู) ซึ่งมีความลึก 120 เมตร ครอบคลุมพื้นที่ขนาด 13 ตารางกิโลเมตร และไวซิอี ("ทะเลสาบเล็ก") บางครั้งเรียกว่าไวมาตาอะโฮ นอกจากนี้ยังพบเกาะเล็กอีกจำนวนหนึ่งภายในเขตทะเลสาบหลัก และหากนับจำนวนทะเลสาบรวมถึงทะเลสาบขนาดเล็กจะมีจำนวนเท่ากับ 10 แห่ง  จุดสูงสุดของเกาะคือปีอูโอฟาฮีฟาที่มีระดับความสูง 213 เมตรเหนือระดับน้ำทะเล ซึ่งตั้งอยู่ทางตอนเหนือของแคลดีรา ทางตะวันตกและใต้ของเกาะพบลาวาไหลหลากที่เกิดมาจากการปะทุของภูเขาไฟในอดีต
กระบวนการภูเขาไฟ
ภูเขาไฟยังมีพลังอยู่และปะทุหลายครั้ง โดยนับตั้งแต่ศตวรรษที่ 19 เป็นต้นมาเกิดการปะทุที่ได้รับการบันทึกไว้มากกว่า 10 ครั้ง ซึ่งการปะทุดังกล่าวแทบทั้งหมดล้วนสร้างผลกระทบโดยตรงต่อการดำรงชีวิตของผู้คน ทำลายวัฒนธรรมและหมู่บ้าน และการปะทุครั้งใหญ่ในปี 1946 มีผลทำให้ประชาชนต้องอพยพออกจากเกาะทุกคน
ภูมิอากาศ
นีอูอาโฟโออูมีลักษณะภูมิอากาศร้อนชื้นหรือที่เรียกว่าภูมิอากาศแบบเส้นศูนย์สูตร โดยมีอุณหภูมิเฉลี่ยเท่ากับ 26.5 ° C และอาจแตกต่างได้ในแต่ละปี เกาะแห่งนี้มีฤดูกาลทั้งสิ้น 2 ฤดู ได้แก่ ฤดูฝนที่มีระยะเวลายาวนานตั้งแต่เดือนพฤศจิกายนถึงเมษายน และฤดูแล้งสั้น ๆ ระหว่างเดือนมิถุนายนถึงกันยายน ในช่วงฤดูฝนเป็นช่วงที่เกาะต้องเผชิญกับพายุฝนฟ้าคะนองและพายุหมุนเขตร้อน ซึ่งสร้างความเสียหายต่อสาธารณูปโภคและที่อยู่อาศัยในพื้นที่
การคมนาคม
นีอูอาโฟโออูไม่มีลากูน จึงไม่มีจุดทอดสมอเรือที่เหมาะสม นอกจากนี้บริเวณชายฝั่งมีลักษณะเป็นหน้าผา ส่งผลให้พื้นที่ขึ้นฝั่งมีน้อย และการเข้าถึงทางเรือทำได้ยากลำบากมาก ดังนั้นผู้คนและสินค้าจะต้องย้ายลงเรือขนาดเล็กก่อนขึ้นฝั่ง ทว่าปฏิบัติการเช่นนี้ยังคงมีอันตรายจากคลื่นที่มีกำลังแรง ท่าเรือที่มีอยู่เพียงแห่งเดียวของเกาะอยู่บริเวณอดีตเส้นทางลาวาไหลหลากที่ฟูตู ทางตะวันตกเกาะเกาะ ในทศวรรษ 2000 มีการก่อสร้างท่าเรือ แต่ได้รับความเสียหายจากคลื่นในปี 2014 ส่งผลให้มาตรฐานความปลอดภัยของท่าเรือต่ำกว่ามาตรฐาน
สถาบันเพื่อการศึกษาชีววิทยาซอล์ก
สถาบันเพื่อการศึกษาชีววิทยาซอล์ก (Salk Institute for Biological Studies) เป็นสถาบันการวิจัยทางวิทยาศาสตร์ ตั้งอยู่ในชุมชนลาฮอลาของเมืองซานดิเอโก รัฐแคลิฟอร์เนีย สหรัฐ สถาบันเป็นองค์การอิสระไม่แสวงผลกำไร ตั้งขึ้นในปี ค.ศ. 1960 โดยโจนัส ซอล์ก ผู้พัฒนาวัคซีนโรคโปลิโอ ร่วมกับที่ปรึกษายุคบุกเบิกหลายคน เช่น เจเคิบ โบรนาวสกี และ แฟรนซิส คริก อาคารสถาบันเริ่มก่อสร้างในปี ค.ศ. 1962 ปัจจุบันสถาบันซอล์กได้รับการจัดอันดับเป็นสถาบันอันดับต้น ๆ ของสหรัฐในด้านผลงานวิจัยและคุณภาพในสาขาวิทยาศาสตร์ชีวิต ในปี ค.ศ. 2004 Times Higher Education Supplement จัดอันดับสถาบันซอล์กให้เป็นสถาบันวิจัยแพทยศาสตร์ชีวภาพอันดับหนึ่งของโลก และในปี ค.ศ. 2009 ได้รับการจัดอันดับเป็นที่หนึ่งของโลกโดย ScienceWatch ในสาขาประสาทวิทยา และพฤติกรรมศาสตร์
สถาบันซอล์กเป็นผู้ว่าจ้างนักวิจัยจำนวน 850 คน แบ่งย่อยเป็นกลุ่มวิจัย 60 กลุ่ม ประเด็นการวิจัยของสถาบันมีทั้งความชรา, มะเร็ง, เบาหวาน, ความผิดปกติแรกเกิด, โรคอัลไซเมอร์, โรคพาร์คินสัน, เอดส์ และชีววิทยา-ประสาทวิทยาของภาษามืออเมริกัน มาร์ชออฟไดมส์เป็นผู้สนับสนุนเงินทุนตั้งแต่แรกเริ่มตั้งสถาบัน นอกจากนี้ยังมีแหล่งทุนอื่น ๆ ทั้งจากรัฐบาล เช่น เอ็นไอเอชและรัฐแคลิฟอร์เนีย และจากเอกชน เช่น อีปเซินจากปารีส, สถาบันแพทยศาสตร์ฮอเวิร์ด ฮูจจิส และสมาคมตระกูลเวต (Waitt Family Foundation)
ตอร์เรบิเอฆา
ตอร์เรบิเอฆา (Torrevieja) หรือ โตร์เรเว็ลยา เป็นเมืองและเทศบาลชายทะเลในจังหวัดอาลิกันเต แคว้นบาเลนเซีย ประเทศสเปน ตั้งอยู่ริมฝั่งก็อสตาบลังกา ห่างจากอาลิกันเตไปทางทิศใต้ประมาณ 50 กิโลเมตร และมีประชากร 90,097 คนจากสำมะโนประชากรใน ค.ศ. 2011 แต่ประมาณการล่าสุดอย่างเป็นทางการ (ค.ศ. 2019) คือ 83,337 คน
ตอร์เรบิเอฆาเดิมเป็นหมู่บ้านทำเหมืองเกลือและหมู่บ้านชาวประมง โดยมีทำเลที่ตั้งอยู่ระหว่างทะเลเมดิเตอร์เรเนียนกับทะเลสาบเกลือขนาดใหญ่สองแห่งซึ่งทำให้เมืองนี้มีภูมิอากาศจุลภาค (microclimate) ที่ดี
วัดรังสีรัตนวารี
วัดรังสีรัตนวารี เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ริมคลองชักพระ ในแขวงบางขุนศรี เขตบางกอกน้อย กรุงเทพมหานคร
ประวัติ
วัดรังสีรัตนวารี หรือเดิมชื่อ วัดป่าเชิงเลน ตั้งวัดเมื่อวันที่ 30 มีนาคม พ.ศ. 2544 ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2545 แต่เดิมเป็นวัดร้างที่สร้างขึ้นในสมัยกรุงศรีอยุธยา และถูกปล่อยทิ้งให้รกร้างมาเนิ่นนาน เพราะถูกน้ำท่วมขังบ่อยจนทรุดโทรม เนื่องจากสถานที่ตั้งของวัดล้อมรอบไปด้วยคลอง ต่อมาได้รับการบูรณะใหม่โดยพระครูวิศิษฏ์ธรรมวงศ์ (ภัลลภ อภิปาโล) ซึ่งเป็นเจ้าอาวาสรูปปัจจุบันด้วย
เมื่อวันที่ 21 กรกฎาคม พ.ศ. 2563 วัดได้เปลี่ยนชื่อวัดเป็น "วัดรังสีรัตนวารี" เพราะเป็นชื่อที่ได้รับประทานจากสมเด็จพระสังฆราชเจ้า กรมหลวงวชิรญาณสังวร
อาคารเสนาสนะ
วัดรังสีรัตนวารีมีพื้นที่โดยรอบโอบล้อมไปด้วยต้นไม้น้อยใหญ่เขียวขจี ศาลาการเปรียญประดิษฐาน พระพุทธสิริสัตตราช เป็นพระประธาน และยังมีรูปหล่อของหลวงปู่ครูบาอาจารย์ของที่วัดในอดีตด้วย อุโบสถมีขนาดค่อนข้างเล็ก ล้อมรอบไปด้วยต้นไม้ใหญ่เก่าแก่ ผนังทั้งสี่ด้านของอุโบสถเปิดโล่ง ภายในอุโบสถนี้มีพระประธานซึ่งเป็นพระพุทธรูปเก่าแก่คู่วัด แต่เดิมมีพระพุทธรูปสามองค์ด้วยกัน แต่ถูกตัดเศียรไป ปัจจุบันเหลืออยู่เพียงองค์เดียวเท่านั้นเพราะอีกสององค์ที่เหลือทรุดโทรมมากแล้ว และด้านข้างมีรูปปั้นหลวงปู่เทสก์ เทสรังสี ซึ่งเป็นพระป่าที่มีชื่อเสียงของภาคอีสาน
วัดมีใบเสมาเก่าแก่ของวัดที่ขุดพบและยังคงเหลือแนวอิฐเก่าที่เป็นฐานรากของอุโบสถหลังเก่าอยู่ด้วย นอกจากนี้มีศาลากลางน้ำและกุฏิสงฆ์
กีฬาเบรกกิ้งในโอลิมปิกฤดูร้อน
โอลิมปิกฤดูร้อน 2024 จะนำกีฬาประเภทเบรกแดนซ์ (breaking) หรือ เบรกแดนซ์ (breakdancing) มาแข่งขันในโอลิมปิกฤดูร้อนเป็นครั้งแรก จะมีการแข่งขันสองเหรียญสำหรับประเภทชายและหญิง โดยมีการแข่งขัน "B-Boys" และ "B-Girls" จำนวน 16 คน เบรกแดนซ์เคยจัดแข่งขันก่อนหน้านี้ในโอลิมปิกเยาวชนฤดูร้อน 2018 โทมัส บัค ประธานไอโอซีกล่าวว่าพวกเขาเพิ่มเบรกแดนซ์นั้นเป็นส่วนหนึ่งของความพยายามที่จะดึงความสนใจจากคนหนุ่มสาวในกีฬาโอลิมปิกให้มากขึ้น องค์กรระหว่างประเทศคือสหพันธ์กีฬาลีลาศโลก
หมัน (พรรณไม้)
หมัน เป็นพืชในวงศ์หญ้างวงช้าง (Boraginaceae) กระจายพันธุ์ในอินโดจีนและคาบสมุทรมลายู เป็นพันธุ์ไม้มงคลพระราชทานประจำจังหวัดพระนครศรีอยุธยา ผลรับประทานได้ ยางเหนียวจากผลบางครั้งใช้เป็นกาว
กอร์ดอน คัมมินส์
กอร์ดอน เฟรเดอริก คัมมินส์ (18 กุมภาพันธ์ ค.ศ. 1914 – 25 มิถุนายน ค.ศ. 1942) เป็นฆาตกรนิยมสนุก(Spree killer) ที่ถูกตัดสินว่ามีความผิดในข้อหาทำการฆาตกรรมผู้หญิงหนึ่งคนในลอนดอนและถูกต้องสงสัยว่าทำการฆาตกรรมอีกสามคน การฆาตกรรมเกิดขึ้นในช่วงหกวันในเดือนกุมภาพันธ์ ค.ศ. 1942 ในช่วงมืดมนในสงครามโลกครั้งที่สอง คัมมินส์ เจ้าหน้าที่นายทหารจากกองทัพอากาศหลวง ที่กลายเป็นที่รู้จักกันคือ แบล็คเอาท์คิลเลอร์ หรือ แบล็คเอาท์ ริปเปอร์
จัมโบ้เอ
จัมโบ้เอ หรือ จัมบอร์กเอช เป็นภาพยนตร์แนวโทคุซัทสึแนวฮีโร่ร่างยักษ์สร้างโดยบริษัทสึบูรายะ โปรดักชัน ออกอากาศเมื่อวันที่ 17 มกราคม ถึงวันที่ 29 ธันวาคม พ.ศ. 2516 ออกอากาศทั้งหมด 50 ตอน ปัจจุบันลิขสิทธิ์ถูกต้องเป็นของบริษัท ทีไอจีเอ จำกัด
ในประเทศไทยเคยออกอากาศถึง 2 ครั้งโดยครั้งแรกออกอากาศทางสถานีโทรทัศน์สีกองทัพบกช่อง 7 ได้ออกอากาศในชื่อจัมโบ้เอ และครั้งที่ 2 ออกอากาศทางช่อง 9 อ.ส.ม.ท. ในช่วงโลกการ์ตูนมหาสนุกโดยออกอากาศทุกวันพุธเวลา 18:00-18:30 น. ส่วนลิขสิทธิ์จัดจำหน่ายรูปแบบวีซีดีเป็นของบริษัท โรสวิดีโอ จำกัด อนึ่ง ในประเทศไทยได้สร้างหนังไทยที่มีชื่อว่า ยักษ์วัดแจ้งพบจัมโบ้เอ ซึ่งสร้างโดยไชโยโปรดักชั่น
ตัวละคร และ ความสามารถต่าง และลักษณะเฉพาะ
นาโอกิ ทาชิบาน่า นักขับเครื่องบินส่งของ ซึ่งมีพี่ชายเป็นหัวหน้าหน่วยพิทักษ์โลกซึ่งเสียชีวิตลงจากการช่วยเหลือเด็กสาวจากการจู่โจมของสัตว์ประหลาดที่เกิดจากมนุษย์ต่างดาว อันจิโกเน ทำให้นาโอกิต้องการที่จะกำจัดสัตว์ประหลาดเพื่อแก้แค้นให้พี่ชาย โดยการนำเครื่องบินพุ่งเข้าชน แต่เครื่องบินก็เกิดเสียหาย และขณะที่เครื่องบินกำลังจะตกนั้น ชาวดาวมรกต ผู้ซึ่งมีพลังวิเศษได้สื่อสารกับ นาโอกิ มองเห็นถึงความกล้าหาญและความเสียสละจึงได้มอบพลังให้นาโอกิทำให้เครื่องบินของนาโอกิสามารถกลายเป็นหุ่นยนต์ต่างดาว ซึ่งผู้คนเรียกว่า ยอดมนุษย์จัมโบ้เอ และหลังจากนั้นนาโอกิก็คอยช่วยเหลือหน่วยพิทักษ์โลกต่อสู้กับสัตว์ประหลาดเรื่อยมา
ข้อมูลของจัมโบ้เอ
ความสูง 40เมตร
ความเร็วของเครื่องบิน 11มัค
สถานที่กำเนิด ดาวมรกต
ประเภท หุ่นยนต์
ถ้าไม้ตาย จัมเซเบอร์ ดาบจัมโบ้ บีมเอ็มมเลอร์ แฮดติ่งเฟรตเชอร์ จัมโบ้คัสเตอร์ โกลด์เด่นเลเซอร์ จัมชาวเวอร์ เรเซอร์มัคเคิล จัมแคนนอร์ วายนิวเดรตนี เฮนนิ่งสเปเซอร์ เฮนลิ้งคินเรอร์ เอ็มมเลอร์เฮอริเคน จัมเฟรต
การกดขี่ข่มเหงกลุ่มคนรักร่วมเพศในนาซีเยอรมนี
ก่อนปี พ.ศ. 2476 กฎหมายว่าด้วยเรื่องรักร่วมเพศถือเป็นการกระทำที่ผิดกฎหมายตามมาตรา 175 แห่งประมวลกฎหมายอาญาเยอรมนี อย่างไรก็ตาม กฎหมายไม่ได้ถูกบังคับใช้ในทางปฏิบัติ เป็นไปตามการรวมกลุ่มของเกย์ตามเมืองใหญ่ของประเทศเยอรมนี หลังจากการยึดอำนาจของนาซีในปี พ.ศ. 2476, ขบวนการเรียกร้องกลุ่มคนหลากหลายทางเพศ ทั้งสื่อสิ่งพิมพ์, องค์กร, สาธารณะชนถูกจำกัดลง หลังจากการกวดล้างเริมในปี พ.ศ. 2477 มีการกวาดล้างครั้งใหญ่ต่อคนรักร่วมเพศโดยรัฐตำรวจนาซี ในปี พ.ศ. 2478 ได้แก้ไขความของประมวลกฎหมายอาญา มาตรา 175 ให้อำนาจในการกวาดล้างรักร่วมเพศ ทำให้มีการจับกุมและดำเนินคดีมากยิ่งขึ้น การกวาดล้างถึงจุดสูงสุดในช่วงหลายปีก่อนสงครามโลกครั้งที่สอง และขยายออกไปยังพื้นที่ที่เยอรมนียึดครอง รวมถึงออสเตรีย, ดินแดนเช็ก, และอาลซัส-ลอแรน
หลังสงคราม ในตอนแรกรักร่วมเพศไม่ถูกนับว่าเป็นเหยื่อของลัทธินาซี เพราะการรักร่วมเพศยังคงเป็นเรื่องผิดกฎหมายในรัฐสืบเนื่องของนาซีเยอรมนี เหยื่อไม่กี่รายออกมาพูดคุยถึงประสบการณ์จากการกดขี่ข่มเหงได้รับความสนใจจากสาธารณชนในวงกว้างขึ้นในช่วงการเคลื่อนไหวเพื่อปลดปล่อยชาวเกย์ในพุทธทศวรรษที่ 2510 และสามเหลี่ยมชมพูถูกนำมาใช้ใหม่ในฐานะสัญลักษณ์ของผู้มีความหลากหลายทางเพศ
โลวิส โครินท์
โลวิส โครินท์ (Lovis Corinth; 21 กรกฎาคม ค.ศ. 1858 – 17 กรกฎาคม ค.ศ. 1925) เป็นจิตรกรและช่างพิมพ์ชาวเยอรมัน ลักษณะผลงานเป็นการผสานระหว่างลัทธิประทับใจกับลัทธิสำแดงพลังอารมณ์ของคริสต์ศตวรรษที่ 19 และ 20
โครินท์ศึกษาที่ปารีสและมิวนิก และเข้าเป็นสมาชิกของกลุ่มแยกตัวเบอร์ลิน (Berlin Secession) และต่อมาเป็นประธานของกลุ่มต่อจากมัคส์ ลีเบอร์มัน งานในช่วงต้นเป็นงานแบบธรรมชาติ และต่อต้านลัทธิสำแดงพลังอารมณ์ แต่หลังจากที่เป็นโรคหลอดเลือดสมองใน ค.ศ. 1911 ลักษณะงานเขียนของโครินท์ก็เริ่มจะมีลักษณะแบบลัทธิสำแดงพลังอารมณ์ สีที่ใช้จัดขึ้น สร้างงานเขียนภาพเหมือนและภูมิทัศน์ที่เต็มไปด้วยชีวิตชีวาและพลังอย่างเด่นชัด หัวเรื่องที่เขียนก็มีทั้งภาพเปลือยและภาพทางศาสนา
แหล่งข้อมูลอื่น
1858 1925
ลัทธิคุ้มครอง
ลัทธิคุ้มครอง (protectionism) เป็นนโยบายเศรษฐกิจที่จำกัดการนำเข้าจากประเทศอื่นโดยใช้วิธีการ เช่น การตั้งภาษีศุลกากร โควตานำเข้า และการวางระเบียบของรัฐบาลอื่น ๆ ผู้สนับสนุนอ้างว่านโยบายลัทธิคุ้มครองจะช่วยป้องกันผู้ผลิต ธุรกิจและคนงานของภาคที่แข่งขันนำเข้าในประเทศจากผู้แข่งขันต่างประเทศ ทว่า นโยบายดังกล่าวยังลดการค้าและมีผลเสียต่อผู้บริโภคโดยรวม (เพราะทำให้ราคาสินค้านำเข้าสูงขึ้น) และมีผลเสียต่อผู้ผลิตและคนงานในภาคส่งออก ทั้งในประเทศที่ใช้นโยบายลัทธิคุ้มครองและประเทศที่นโยบาลลัทธิคุ้มครองมีผล
มีความเห็นพ้องสากลในหมู่นักเศรษฐศาสตร์ว่าลัทธิคุ้มครองมีผลเสียต่อการเติบโตทางเศรษฐกิจและสวัสดิการทางเศรษฐกิจ ส่วนการค้าเสรี การลดระเบียบ และการลดอุปสรรคการค้ามีผลดีต่อการเติบโตทางเศรษฐกิจ    ทว่า การเปิดเสรีการค้าบางทีทำให้การเสียและได้ประโยชน์กระจายมากและไม่เสมอภาค และในระยะสั้นอาจทำให้มีการย้ายทางเศรษฐกิจอย่างสำคัญของคนงานในภาคแข่งขันนำเข้า
พระแม่คงคา
ศาสนสถานสำคัญของฮินดูหลายแห่งตั้งอยู่ริมแม่น้ำคงคา ตั้งแต่ที่ คงโคตริ, หฤทวาร, ปรยาคราช, พาราณสี และกาลีฆัตในกัลกัตตา นอกจากการเคารพบูชาในศาสนาฮินดูแล้ว ในประเทศไทยยังมีเทศกาลลอยกระทงที่ซึ่งมีการลอยกระทงบนทางน้ำไหลเพื่อระลึกถึงพระพุทธคุณและพระแม่คงคา เพื่อเป็นการสร้างบุญและล้างความชั่วร้ายตามความเชื่อว่าให้ลอยไปกับสายน้ำ
ประติมานวิทยา
ในรูปเคารพพระแม่คงคาเป็นสตรีท่าทางใจดีมีผิวพระวรกายอ่อน ประทับบนจระเข้ ในพระหัตถ์ทรงดอกบัวในหัตถ์หนึ่ง และพิณอินเดียในอีกหัตถ์หนึ่ง หากเป็นรูปสี่พระหัตถ์อาจทรงหม้อกลัศ หรือหม้อใส่น้ำอมฤต, ประคำ, ดอกบัว, ศิวลึงค์, ตรีศูล หรือทรงวรทมุทราหรือมุทราอื่นขึ้นอยู่กับศิลปะ
พระวาหนะ
ใน พรหมไววรรตปุราณะ พระแม่คงคานิยมสร้างรูปเคียงกับพระวาหนะ (พาหนะ) ของพระองค์คือมกร หรือสิ่งมีชีวิตคล้ายมังกรในศาสนาฮินดู ลักษณะการใช้มกรเปนพระวาหนะนี้ได้รับการตีความอย่างหลากหลาย บ้างว่าเป็นตัวแทนของความฉลาดเฉลียว การเอาชนะความดุร้าย เป็นต้น
ในคติความเชื่อต่างๆ
พระแม่คงคาทรงเป็นที่นิยมได้รับการบูชาอย่างมากในประเทศเนปาล โดยทรงได้รับการบูชาควบคู่กับพระแม่ยมุนา เทวรูปที่มีชื่อเสียงของพระนางคือองค์ที่ประดิษฐาน ณ จตุรัสพระราชวังปาฏัน และโคปาวเนศวร มหาเทพ มณเฑียร ในนครกาฐมาณฑุ
ในประเทศศรีลังกา, ทรงได้รับการบูชาร่วมกับเทวดาในศาสนาฮินดูองค์อื่นๆในฐานะผู้รักษาพระพุทธศาสนา เทวรูปที่มีชื่อเสียงของพระนางคือ อุโบสถ วัดกัลณียา
ในศาสนาฮินดูแบบบาหลี, พระนางได้รับการบูชาร่วมกับพระแม่ดานู. นอกจากนี้ยังเป็นที่รู้จักในฐานะมารดาของภีษมะในมหาภารตะ มีโบสถ์พราหมณ์หลายแห่งที่สร้างอุทิศถวายพระนาง เช่น ตีรถะ คงคา, ปุระตามัน มัมบู แสนกัล (Pura Taman Mumbul Sangeh), กวนอู ปุระตามัน คันถสาหรี
ทะเลสาบคังคาตลโอ ในประเทศมอริเชียสเป็นโบสถ์พราหมณ์อีกแห่งที่อุทิศถวายพระนางและได้มีการอัญเชิญน้ำจากแม่น้ำคงคามาผสมในทะเลสาบ และได้ทำพิธีเทวาภิเษกและเปลี่ยนชื่อเป็น ทะเลสาบคังคาตลโอ
พระแม่คงคาได้รับการบูชาร่วมกับ พระอิศวร, พระภูมิเทวี, พระอาทิตย์ และ พระจันทร์ ในพระราชพิธีตรียัมพวาย ตรีปวายและแห่นางดานของศาสนาฮินดูในประเทศไทย โดยทั่วไปพระนางได้รับการสักการะบูชาร่วมกับพระแม่ธรณีของพุทธศาสนานิกายเถรวาทและแม่พระโพสพของศาสนาผี. สระศักดิ์สิทธิ์ทั้งสี่ของจังหวัดสุพรรณบุรีเป็นตัวแทนของน้ำศักดิ์สิทธิ์ของพระนางที่ใช้พิธีกรรมต่างๆของไทย
ในประเทศกัมพูชาพระนางเป็นที่รู้จักและได้รับการบูชาตั้งแต่ในสมัยจักรวรรดิเขมร โดยเทวรูปที่มีชื่อเสียงของพระนาง คือ เทวรูป พระอุมาคงคาปติศวร (Uma-Gangapatisvarar:ព្រះឧមាគង្គាបតិស្វរ),ในฐานะชายาของพระศิวะร่วมกับพระปารวตี ที่สำคัญเช่นปราสาทบากอง, และหน้าบันของปราสาทธมมานนท์ เป็นต้น
คณะรัฐมนตรีไทย คณะที่ 56
รัฐบาลพลเรือน ที่ตั้งขึ้นภายหลังเหตุการณ์รัฐประหาร เมื่อวันที่ 19 กันยายน พ.ศ. 2549 อาศัยอำนาจตามความใน รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2549 และรัฐธรรมนูญแห่งราชอาณาจักรไทย พุทธศักราช 2550 ถึงวันที่ 6 กุมภาพันธ์ พ.ศ. 2551
ประวัติ
พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ แต่งตั้ง พลเอกสุรยุทธ์ จุลานนท์ เป็น นายกรัฐมนตรี เมื่อวันที่ 1 ตุลาคม พ.ศ. 2549 โดยมีพลเอกสนธิ บุญยรัตกลิน ประธานคณะมนตรีความมั่นคงแห่งชาติ เป็นผู้รับสนองพระบรมราชโองการ
พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ แต่งตั้งคณะรัฐมนตรีชุดใหม่ และพระราชทานพระบรมราชวโรกาสให้ พลเอกสุรยุทธ์ จุลานนท์ นายกรัฐมนตรี นำคณะรัฐมนตรีเข้าเฝ้าฯ เพื่อถวายสัตย์ปฏิญาณตน ณ พระตำหนักจิตรลดารโหฐาน เมื่อวันที่ 9 ตุลาคม พ.ศ. 2549
การปรับคณะรัฐมนตรีครั้งที่หนึ่ง
พระบาทสมเด็จพระปรมินทรมหาภูมิพลอดุลยเดช มีพระบรมราชโองการ โปรดเกล้าฯแต่งตั้งประสิทธิ์ โฆวิไลกูล เป็นรัฐมนตรีประจำสำนักนายกรัฐมนตรี และนายสมหมาย ภาษี เป็นรัฐมนตรีช่วยว่าการกระทรวงการคลัง เมื่อวันที่ 18 พฤศจิกายน พ.ศ. 2549
การปรับคณะรัฐมนตรีครั้งที่สอง
พระบาทสมเด็จพระปรมินทรมหาภูมิพลอดุลยเดช มีพระบรมราชโองการ โปรดเกล้าฯแต่งตั้งนางอรนุช โอสถานนท์ เป็นรัฐมนตรีช่วยว่าการกระทรวงพาณิชย์ และนายวรากรณ์ สามโกเศศ เป็นรัฐมนตรีช่วยว่าการกระทรวงศึกษา ธิการ เมื่อวันที่ 1 กุมภาพันธ์ พ.ศ. 2550
การปรับคณะรัฐมนตรีครั้งที่สาม
พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ แต่งตั้งรัฐมนตรีใหม่จำนวน 4 ตำแหน่ง เมื่อวันที่ 7 มีนาคม พ.ศ. 2550 หลังจากหม่อมราชวงศ์ปรีดิยาธร เทวกุล รองนายกรัฐมนตรี และรัฐมนตรีว่าการกระทรวงการคลัง ลาออกจากตำแหน่ง มีผลเมื่อวันที่ 1 มีนาคม พ.ศ. 2550
การปรับคณะรัฐมนตรีครั้งที่สี่
พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ เมื่อวันที่ 27 เมษายน 2550 แต่งตั้งคณะรัฐมนตรีใหม่จำนวน 3 ตำแหน่ง
รัฐมนตรีพ้นจากตำแหน่ง
วันที่ 20 กันยายน 2550 นายสิทธิชัย โภไคยอุดม รัฐมนตรีว่าการกระทรวงเทคโนโลยีสารสนเทศและการสื่อสาร ลาออกจากตำแหน่ง หลังปปช. ระบุว่าเป็นหนึ่งในสามรัฐมนตรีที่ถือครองหุ้นในห้างหุ้นส่วนหรือบริษัทเกินกว่าร้อยละ 5 ใบลาออกมีผลวันที่ 30 กันยายน 2550
วันที่ 23 กันยายน 2550 นางอรนุช โอสถานนท์ รัฐมนตรีช่วยว่าการกระทรวงพาณิชย์ ลาออกจากตำแหน่ง ตามนายสิทธิชัย
ตุลาคม 2550 นายอารีย์ วงศ์อารยะ รัฐมนตรีว่าการกระทรวงมหาดไทย ลาออกตามนายสิทธิชัย และนางอรนุช
วันที่ 13 ธันวาคม 2550 นายสมหมาย ภาษี รัฐมนตรีช่วยว่าการกระทรวงการคลัง พ้นจากตำแหน่ง หลังจากศาลอาญามีคำสั่งจำคุกเป็นเวลา 2 ปี โดยไม่รอลงอาญา ส่งผลให้มีคุณสมบัติต้องห้าม ตามรัฐธรรมนูญแห่งราชอาณาจักรไทย พ.ศ. 2550
การสิ้นสุดลงของคณะรัฐมนตรี
คณะรัฐมนตรีคณะนี้ได้สิ้นสุดลง เนื่องจากมีการเลือกตั้งในวันที่ 23 ธันวาคม พ.ศ. 2550 จึงเป็นเหตุให้คณะรัฐมนตรีทั้งคณะต้องพ้นจากตำแหน่ง แต่ยังคงปฏิบัติหน้าที่รักษาการต่อไปจนกว่าจะประกาศผลการเลือกตั้ง และมีการลงมติเลือกนายกรัฐมนตรีคนใหม่ ในวันที่ 29 มกราคม พ.ศ. 2551 คณะรัฐมนตรีชุดนี้จึงพ้นจากตำแหน่งตามวาระ
วัดประดู่ในทรงธรรม
วัดประดู่ในทรงธรรม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงวัดท่าพระ เขตบางกอกใหญ่ กรุงเทพมหานคร วัดให้ทางราชการจัดตั้งโรงเรียนวัดประดู่ในทรงธรรมในพื้นที่วัด วัดมีเนื้อที่ทั้งหมด 20 ไร่ 74.4 ตารางวา อาณาเขต ทั้ง 4 ทิศ จดที่ดินเอกชน มีที่ธรณีสงฆ์ จำนวน 3 แปลง กิจกรรมที่สำคัญทางศาสนาคือ กิจกรรมไถ่ชีวิตโคกระบือ
วัดประดู่ในทรงธรรมสร้างและได้รับพระราชทานวิสุงคามสีมาเมื่อ พ.ศ. 2300 ในบริเวณใกล้เคียงมีวัดประดู่นอกหรือวัดประดู่ฉิมพลี
วัดมีอุโบสถสร้างเมื่อ พ.ศ. 2534 แล้วเสร็จเมื่อ พ.ศ. 2539 เป็นอาคารคอนกรีตเสริมเหล็กทรงเรือสำเภา กว้าง 8 เมตร ยาว 16 เมตร พระประธานประจำอุโบสถเป็นพระพุทธรูปปางมารวิชัย ขนาดหน้าตัก 79 นิ้ว สูง 119 นิ้ว เป็นหินศิลาแลง มีพระอัครสาวกอยู่เบื้องซ้ายและขวา มีรูปเหมือนหลวงปู่โต๊ะขนาดเท่าองค์จริง วัดยังมีศาลาชาญวีรกูล
สรุปเหรียญเอเชียนเกมส์ 1986
สรุปเหรียญเอเชียนเกมส์ 1986 เป็นรายการของสภาโอลิมปิกแห่งเอเชียจัดอันดับตามจำนวนเหรียญที่ได้รับระหว่างเอเชียนเกมส์ 1986 ที่โซล ประเทศเกาหลีใต้ ระหว่างวันที่ 20 กันยายน - 5 ตุลาคม ค.ศ. 1986
การดำรงอยู่
การดำรงอยู่ หรือ การมีอยู่ (existence) หมายถึง การที่สิ่งใดสิ่งหนึ่งมีอยู่ หรือดำรงอยู่ ไม่ว่าภายในหรือนอกเหนือเวลาและสถานที่ก็ตาม
เทศบาลเมืองเลย
เทศบาลเมืองเลย เป็นองค์กรปกครองส่วนท้องถิ่นประเภทเทศบาลเมือง ตั้งอยู่ที่อำเภอเมืองเลย จังหวัดเลย มีพื้นที่ครอบคลุมตำบลกุดป่องทั้งตำบล ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดเลย มีประชากรในปี พ.ศ. 2560 จำนวน 21,013 คน
ภูมิศาสตร์
เมืองเลยตั้งอยู่ในลุ่มแม่น้ำเลย ซึ่งไหลผ่านทางตะวันออกของตัวเมืองจากทิศใต้ไปยังทิศเหนือ มียอดเขาที่เรียงตัวในทางตะวันออก ได้แก่ ภูบ่อบิด ซึ่งอยู่ห่างจากตัวเมือง 3 km
การขนส่ง
ในเขตเทศบาลเมืองเลยเป็นจุดตัดของทางหลวงแผ่นดินสายสำคัญ 2 สาย ได้แก่ ทางหลวงแผ่นดินหมายเลข 21 ซึ่งเชื่อมไปยังทิศตะวันตกผ่านอำเภอภูเรือ แล้ววกลงทิศใต้ไปยังอำเภอหล่มสัก และทางหลวงแผ่นดินหมายเลข 201 ซึ่งมาจากอำเภอเชียงคานทางทิศเหนือ บริเวณพรมแดนกับประเทศลาว เข้าสู่เมืองเลย ไปยังอำเภอโนนสะอาด
นอกจากการขนส่งทางบกแล้ว เมืองเลยยังมีท่าอากาศยาน 1 แห่ง คือ ท่าอากาศยานเลย ซึ่งตั้งอยู่ในตำบลนาอาน อยู่นอกเขตเทศบาลลงไปทางทิศใต้
อัลชีเด เด กัสเปรี
อัลชีเด อาเมเดโอ ฟรันเชสโก เด กัสเปรี (Alcide Amedeo Francesco De Gasperi) เป็นรัฐบุรุษชาวอิตาลีผู้ก่อตั้งพรรคประชาธิปไตยคริสเตียนและทำหน้าที่เป็นนายกรัฐมนตรีอิตาลีในรัฐบาลผสม 8 รัฐบาลตั้งแต่ปี ค.ศ. 1945 ถึง ค.ศ. 1953
น้ำอัดลม
น้ำอัดลม เป็นเครื่องดื่มชนิดหนึ่งที่ไม่มีส่วนผสมของแอลกอฮอล์ มีสีสันแตกต่างกันไป มีคนนิยมดื่มมากและสามารถหาซื้อได้ทั่วไปในร้านที่ขายเครื่องดื่ม นิยมบรรจุในรูปแบบกระป๋อง ขวดแก้ว ขวดพลาสติก เป็นต้น
ส่วนประกอบ
น้ำอัดลมมีส่วนประกอบที่สำคัญ 3 ส่วน คือ น้ำ (น้ำนี้จะต้องเป็นน้ำสะอาด สามารถใช้น้ำประปา แต่ส่วนใหญ่แล้วจะมาจากน้ำบาดาลที่ผ่านการกรองและฆ่าเชื้อโรคด้วยคลอรีน), น้ำตาล, สารปรุงแต่งที่เรียกว่าหัวเชื้อ ซึ่งเป็นส่วนผสมของสารที่ให้กลิ่นและสี, และกรดคาร์บอนิกซึ่งถูกอัดเข้าในภาชนะบรรจุ บางครั้งมีส่วนผสมของน้ำผลไม้เล็กน้อย น้ำอัดลมแต่ละยี่ห้อก็มีส่วนผสมลับเฉพาะของตนเอง
กรดคาร์บอนิกในภาชนะบรรจุเมื่อสัมผัสอากาศ จะแยกตัวเป็นก๊าซคาร์บอนไดออกไซด์กับน้ำ เป็นฟองที่เกิดขึ้นเวลาเปิดขวดหรือกระป๋อง การเขย่าก็เป็นการกระตุ้นปฏิกิริยาของกรดคาร์บอนิกให้เกิดเร็วขึ้นและมากขึ้น ฟองก๊าซคาร์บอนไดออกไซด์ก็เกิดมากขึ้นจนล้นภาชนะได้
น้ำอัดลมแบ่งออกได้เป็น 2 ประเภท ตามลักษณะเฉพาะของกลิ่นรสและสีของผลิตภัณฑ์ ดังนี้
พระพรหมเวที (สุเทพ ผุสฺสธมฺโม)
พระพรหมเวที นามเดิม สุเทพ บุษบก ฉายา ผุสฺสธมฺโม เป็นพระราชาคณะเจ้าคณะรองชั้นหิรัญบัฏ ปัจจุบันดำรงตำแหน่งเจ้าอาวาสพระอารามหลวงวัดพระปฐมเจดีย์ราชวรมหาวิหาร,ที่ปรึกษาเจ้าคณะภาค 15
ประวัติ
พระพรหมเวที มีนามเดิมว่า สุเทพ บุษบก เกิดเมื่อวันที่ 30 กรกฎาคม พ.ศ. 2484 ณ บ้านเลขที่ 32 หมู่ที่ 5 ตำบลบ้านปราโมทย์ อำเภอบางคนที จังหวัดสมุทรสงคราม อุปสมบทเมื่อวันที่ 24 มิถุนายน พ.ศ. 2504 ณ วัดปราโมทย์ อำเภอบางคนที จังหวัดสมุทรสงคราม โดยมีพระวิกรมมุนี (ผล อุปติสฺโส) เจ้าคณะจังหวัดสุพรรณบุรี วัดปราสาททอง  เป็นพระอุปัชฌาย์  พระอาจารย์เล้ง ปทีโป  วัดปราโมทย์  เป็นพระกรรมวาจาจารย์  พระครูสมุห์วรินทร์  วัดปราโมทย์  เป็นพระอนุสาวนาจารย์  ได้รับนามฉายาว่า "ผุสฺสธมฺโม"  ภายหลังจากอุปสมบทแล้ว ได้ไปจำพรรษาที่วัดปราสาททอง  จังหวัดสุพรรณบุรี  เพื่อรับการศึกษาพระธรรมวินัยจากท่านเจ้าคุณผล ผู้เป็นพระอุปัชฌาย์  พรรษาแรกได้ศึกษาหลักสูตรธรรมวินัยแบบนวกะภูมิ ศึกษาพระอภิธรรม และเรียนวิปัสสนากัมมัฏฐาน  จนสอบไล่ได้อภิธรรมชั้นมัชฌิมตรี เรียนจบอภิธรรม 9 ปริเฉท  และสอบไล่ได้นักธรรมชั้นโท  ในสำนักวัดปราสาททอง อยู่จำพรรษาที่วัดปราสาททอง เป็นเวลา 4 พรรษา  ต่อมาปี พ.ศ. 2508 ได้ย้ายมาศึกษาพระปริยัติธรรมแผนกบาลี ณ วัดพระปฐมเจดีย์  จังหวัดนครปฐม
ทฤษฎีบทบอร์-โมลเลอรัป
ทฤษฎีบทบอร์-โมลเลอรัป (Bohr-Mollerup theorem) เป็นทฤษฎีบทซึ่งพิสูจน์โดยฮารัลด์ บอร์ (Harald Bohr) กับโยฮันเนส โมลเลอรัป (Johannes Mollerup) ว่าด้วยการแสดงคุณสมบัติพิเศษ (characterization) ของฟังก์ชันแกมมา โดยเฉพาะเมื่อ x > 0 จะมีฟังก์ชัน f เพียงฟังก์ชันเดียวบนช่วง x > 0 ที่มีคุณสมบัติทั้งสามอย่างเหล่านี้พร้อมกัน ได้แก่
ฟังก์ชันพาย
ในทางคณิตศาสตร์ ฟังก์ชันพาย (Pi/pi function) เป็นชื่อฟังก์ชันที่แตกต่างกันอยู่สองประเภท ได้แก่
ซ้าบ 105
ซ้าบ 105 (Saab 105) ซ้าบ 105 เป็นเครื่องบินรบเอนกประสงค์ กองทัพสวีเดนกำหนดสัญลักษณ์เป็น เอสเค 60 บินเป็นครั้งแรกในวันที่ 29 มิถุนายน ค.ศ. 1963 และได้สร้างขึ้นมาอีกหลายรุ่น
รายละเอียด ซ้าบ 105
ข้อมูลจำเพาะ
ไอโดรฟออลไนต์
"ไอโดรฟออลไนต์" (I Drove All Night) เป็นผลงานการประพันธ์ของ Billy Steinberg และ Tom Kelly เพื่อรอย ออบินสัน รอยบันทึกเสียงเพลงนี้คนแรกในปี พ.ศ. 2530 แต่ไม่ได้ออกจำหน่ายจนกระทั่ง พ.ศ. 2535 เพลงนี้ได้ขึ้นสู่เพลงยอดนิยม 10 อันดับแรกของซินดี ลอเปอร์ เพลงนี้ได้นำมาขับร้องใหม่หลายครั้ง อาทิ โดย Pinmonkey (พ.ศ. 2545) และเซลีน ดิออน (พ.ศ. 2546)
ฉบับของซินดี ลอเปอร์
"ไอโดรฟออลไนต์" ขับร้องโดยซินดี ลอเปอร์ เป็นเพลงในอัลบั้มที่ 3 "อะไนต์ทูรีเมมเบอร์" ซินดีกล่าวว่าเธอต้องการร้องเพลงนี้เพราะเธอชอบแนวความคิดที่ว่า "การเคลื่อนไหวของผู้หญิง, การควบคุมของผู้หญิง" เพลงนี้ติดอันดับยอดนิยม 10 อันดับแรกในสหรัฐอเมริกา (เพลงสุดท้ายของเธอที่ติดอันดับยอดนิยม 40 อันดับในสหรัฐอเมริกาในปัจจุบัน) ขึ้นสู่อันดับที่ 6 ในชาร์ตเพลงนิยม 100 เพลงบิลบอร์ด ซิงเกิลได้สถานะทองคำโดย RIAA
มิวสิกวิดีโอ
มิวสิกวิดีโอเพลง "ไอโดรฟออลไนต์" อำนวยการสร้างโดย Scott Kalvert และซินดี ลอเปอร์ นำโดยภาพในรถโบราณ และลักษณะของซินดีในมิวสิกวิดีโอเป็นนักเต้นอย่างบ้าคลั่ง มิวสิกวิดีโอมากมายมีโครงการที่จะแสดงรูปร่างเปลือกของซินดี ทำให้เกิดการต่อต้าน เพราะภาพเกี่ยวกับเพศ และสภาพเปลือยกาย
รุจิกร มั่งมี
รุจิกร มั่งมี ชื่อเล่น ข้าวโอ๊ต เกิดเมื่อวันที่ 3 มิถุนายน พ.ศ. 2533 เป็นอดีตสมาชิกวงNice 2 Meet U
ไอโดรฟออลไนต์
ฉบับรอย ออบินสัน
ในปี พ.ศ. 2536 Jeff Lynne รีมิกว์เพลงของรอยที่บันทึกในปี พ.ศ. 2530 สำหรับอัลบั้ม "คิงทูฮาร์ต" ออกจำหน่ายในปี พ.ศ. 2536 โดยค่ายเวอร์จิน เพลงนี้ได้รับความนิยมในสหราชอาณาจักร ขึ้นสู่อันดับที่ 7 ในชาร์ตแห่งชาติ
รุจิกร มั่งมี
ประวัติ
ข้าวโอ๊ต เริ่มเข้าวงการบันเทิงโดยการเป็นศิลปินวง Nice 2 Meet U ซึ่งทางค่ายเพลง ต้องการหาสมาชิกคนใหม่เข้ามาแทนแจ๊ค หลังจาก แจ๊ค ประกาศถอนตัว จนในที่สุดก็ได้ ข้าวโอ๊ต มาเป็นหนึ่งในสมาชิกวง และได้ออกอัลบั้ม Peek-A-Boo! อัลบั้มชุดที่ 3 ของวง
ไอโดรฟออลไนต์
มิวสิกวิดีโอ
มิวสิกวิดีโอนำโดย Jason Priestley และ Jennifer Connelly บางช่วงวิดีโอมีความรวบรัดเกินไป ประกอบด้วยภาพของนักแสดง 2 คน เคลื่อนไหวและจูบกัน
ฉบับเซลีน ดิออน
"ไอโดรฟออลไนต์" บันทึกเสียงโดยเซลีน ดิออน บรรจุในอัลบั้ม วันฮาร์ต ออกจำหน่ายทางการค้าเมื่อวันที่ 3 มีนาคม พ.ศ. 2546
มิวสิกวิดีโอเพลง "ไอโดรฟออลไนต์" อำนวยการสร้างโดย Peter Arnell เผยแพร่เมื่อวันที่ 26 กุมภาพันธ์ พ.ศ. 2546 บรรจุในซิงเกิลดับเบิลเอไซด์ ในซิงเกิล "วันฮาร์ต"
เพลงนี้ประสบความสำเร็จทางการค้า ขึ้นสู่อันดับ 1 ระยะเวลา 5 สัปดาห์ในแคนาดา และขึ้นชาร์ตกว่า 1 สัปดาห์ในเบลเยี่ยม และสวีเดน เป็นเพลงที่ 3 ของเซลีนที่ขึ้นชาร์ตแอร์เพล และเพลงยอดนิยม 100 เพลงชาร์ตบิลบอร์ด อันดับสูงสุดที่ 45 (บิลบอร์ดที่ 46) ซิงเกิลทางการค้าออกจำหน่าย 5 เดือนถัดมา (100 ซิงเกิลขายดี ที่ 26)
"ไอโดรฟออลไนต์" ได้รับพลาตตินัมในเบลเยี่ยม (50,000 แผ่น) และโกลด์ในออสเตรเลีย (35,000 แผ่น) และตามรายงานของ Nielsen SoundScan ซิงเกิลขายได้มากกว่า 51,000 แผ่นในสหรัฐอเมริกา
เซลีน แสดงเพลงนี้ในในมหรสพอะนิวเดย์... และบรรจุในอัลบั้ม อะนิวเดย์... ไลฟ์อินลาสเวกัส ในปี พ.ศ. 2547
รูปแบบและรายชื่อเพลง
ซิงเกิลทางการค้าสองเพลง (ยุโรป)
ซิงเกิลทางการค้าสามเพลง (ยุโรป)
ซิงเกิลทางการค้าสี่เพลง (ฝรั่งเศส)
ซิงเกิลทางการค้าสี่เพลง (ออสเตรีย)
ซิงเกิลทางการค้าสี่เพลง (สหราชอาณาจักร)
ฉบับของพินมังกี้
เพลงแบบครันทรี่ ขับร้องโดยพินมังกี้ ซึ่งนำมาร้องใหม่ในอัลของพวกเขาในปี พ.ศ. 2546 ออกเผยแพร่ต้นปี พ.ศ. 2546 ขึ้ยอันดับ 36 ชาร์ตซิงเกิลเพลงครันทรี่ยอดนิยม
เฮอร์เบิร์ต แชปแมน
เฮอร์เบิร์ต แชปแมน (19 มกราคม 1878 - 6 มกราคม 1934) เป็นอดีตนักฟุตบอลและผู้จัดการทีมชาวอังกฤษ แม้ว่าเขาจะเป็นนักฟุตบอลที่ไม่โดดเด่น แต่เขาก็กลายเป็นหนึ่งในผู้จัดการทีมที่ทรงอิทธิพลและประสบความสำเร็จมากที่สุดในช่วงต้นศตวรรษที่ 20 ก่อนที่เขาจะเสียชีวิตอย่างกะทันหันในปี ค.ศ. 1934 เขาได้รับการยกย่องว่าเป็นหนึ่งในผู้คิดค้นแทคติกที่ยิ่งใหญ่ที่สุดในวงการฟุตบอล นั่นคือ การโต้กลับ หรือ Counter-Attack
ในฐานะผู้เล่น แชปแมนเล่นให้กับสโมสรต่าง ๆ ทั้งระดับฟุตบอลลีกและนอกลีก ในฐานะผู้เล่น เขาลงเล่นในลีกมากกว่า 40 นัด และไม่เคยคว้าแชมป์รายการใหญ่ใด ๆ แต่เขาประสบความสำเร็จในฐานะผู้จัดการทีม ครั้งแรกที่ นอร์แทมป์ตันทาวน์ ระหว่างปี ค.ศ. 1908 ถึง 1912 ซึ่งเขานำทีมเป็นแชมป์ลีกทางใต้ สิ่งนี้ทำให้เขาได้รับความสนใจจากสโมสรขนาดใหญ่และเขาย้ายไปที่ ลีดส์ซิตี ซึ่งเขาเริ่มพัฒนาทีมก่อนที่ สงครามโลกครั้งที่ 1 จะเริ่มต้นขึ้น หลังสงครามยุติ ลีดส์ซิตี มีส่วนเกี่ยวข้องกับเรื่องอื้อฉาวการจ่ายเงินที่ผิดกฎหมาย และในที่สุด ลีดส์ซิตี ก็ถูกยุบ แชปแมนถูกแบนจากฟุตบอลในขั้นต้น แต่สามารถอุทธรณ์ได้สำเร็จ เขาเข้ามาคุมทีม ฮัดเดอส์ฟีลด์ทาวน์ คว้าแชมป์เอฟเอ คัพ 1 สมัยและคว้าแชมป์ดิวิชั่น 1 ได้ 2 สมัยติดต่อกันในระยะเวลา 4 ปี
คาริส วุชกิช
คาริส วุชกิช (Haris Vučkić; เกิด 21 สิงหาคม พ.ศ. 2535) เป็นนักฟุตบอลชาวสโลวีเนีย ปัจจุบันลงเล่นในตำแหน่งกองหน้าให้แก่บุรีรัมย์ ยูไนเต็ด ในไทยลีก
บุรีรัมย์ ยูไนเต็ด
วันที่ 7 ธันวาคม พ.ศ. 2565 วุชกิชได้ย้ายมาร่วมทีมบุรีรัมย์ ยูไนเต็ดอย่างเป็นทางการ โดยเขาจะสวมเสื้อหมายเลข 19 และจะได้ลงเล่นให้แก่สโมสรในเลกสองของไทยลีก ต่อมาในวันที่ 4 กุมภาพันธ์ พ.ศ. 2566 เขาทำประตูแรกในนามสโมสรในการแข่งขันไทยลีก ฤดูกาล 2565–66 ช่วยให้ทีมบุกไปเอาชนะบีจี ปทุม ยูไนเต็ดที่บีจีสเตเดียม 2–0 นับเป็นการเอาชนะบีจี ปทุมครั้งแรกในรอบ 8 นัด นับตั้งแต่เดือนมิถุนายน พ.ศ. 2561 ต่อมาในวันที่ 22 กุมภาพันธ์ การแข่งขันรีโว่ คัพ รอบก่อนรองชนะเลิศ เขาทำประตูช่วยให้ทีมบุกไปเอาชนะทรูแบงค็อก ยูไนเต็ดที่ทรูสเตเดียม 3–0 ผ่านเข้าสู่รอบรองชนะเลิศได้สำเร็จ
มาสค์ไรเดอร์คูกะ
มาสค์ไรเดอร์คูกะ เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 8:00 น. - 8:30 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 30 มกราคม ค.ศ. 2000 จนถึง 21 มกราคม ค.ศ. 2001 มีจำนวนตอนทั้งหมด 49 ตอน
ภาพรวม
มาสค์ไรเดอร์คูกะ เป็นผลงานละครโทคุซัทสึชุดมาสค์ไรเดอร์ที่กลับมาออกอากาศอีกครั้ง หลังจากเว้นช่วงในสร้างทีวีซีรีส์เป็นระยะเวลากว่า 10 ปี นับจาก คาเมนไรเดอร์ BLACK RX และ 6 ปีหลังจากที่ มาสค์ไรเดอร์ J ปรากฏในสื่อ โดยเป็นผลงานลำดับที่ 1 ของซีรีส์มาสค์ไรเดอร์ในยุคเฮเซย์ โดยที่ไม่มี อาจารย์ อิชิโนโมริ โชทาโร่ เป็นผู้ประพันธ์ดั้งเดิม หลังจากที่เสียชีวิตเมื่อปี ค.ศ. 1998 ด้านชื่อของคูกะมาจากตัวอักษรคันจิ 空我 ที่ถูกตั้งชื่อโดย โอโนเดระ อากิระ ประธานของอิชิโมริโปรดักชั่นส์ แต่ภายหลังได้ปรับเปลี่ยนคำอ่านเป็นตัวอักษรคาตากานะ クウガ ซึ่งตรงพ้องกับคำว่า クワガタ ที่แปลว่าด้วงคีม
ในด้านตัวเรื่องและองค์ประกอบ ได้ถูกปรับปรุงรูปแบบเนื้อหาให้แตกต่างกับซีรีส์มาสค์ไรเดอร์ยุคโชวะอย่างสิ้นเชิง และเพิ่มการดำเนินเนื้อเรื่องยกระดับเท่ากับละครโทรทัศน์ญี่ปุ่น รวมถึงการมีบทบาทในส่วนสเปเชียลเอฟเฟกต์ที่ล้ำสมัยมากยิ่งขึ้น
เนื้อเรื่อง
ในอดีตอันไกลโพ้น มีชนเผ่าโบราณที่ชื่นชอบการฆ่าฟันชื่อว่า กุรอนกิ ออกอาละวาดและสังหารชาวรินโตะเป็นเกมกีฬา มีเพียงนักรบผู้หนึ่งที่ยืนหยัดต่อสู้ และสามารถปราบราชันย์แห่งกุรอนกิได้ จากนั้นนักรบคนนั้นก็ได้ใช้ร่างของตนเองผนึกราชันย์กูรอนกิ และหลับไหลอยู่ในโลงหินตั้งแต่นั้น จนเวลาล่วงเลยมานับศตวรรษ ต่อมาโบราณสถานนี้ก็ถูกค้นพบ โดยนักโบราณคดีที่ชื่อว่า ดร.นัตสึนามิ จังหวะเดียวกับที่ราชันย์แห่งกุรอนกิฟื้นคืนชีพกลับมาอีกครั้ง และได้ปลุกเหล่าปิศาจกูรอนกิขึ้นมาใหม่ ทีมสำรวจเคราะห์ร้ายจึงถูกสังหารจนเกลี้ยง วันรุ่งขึ้น โกได ยูสุเกะ ชายหนุ่มจากมหาวิทยาลัยโจนัน ก็ไปยังที่เกิดเหตุเพื่อเก็บข้อมูล เขาได้พบตำรวจนายหนึ่งชื่อ อิจิโจ คาโอรุ เขาได้นำของสิ่งหนึ่งรูปร่างคล้ายเข็มขัด ซึ่งพบในที่เกิดเหตุออกมา ทันทีที่ยูสุเกะได้เห็นเข็มขัดนั้น ภาพของนักรบโบราณ ที่ต่อสู้กับเหล่ากุรอนกิ ก็ผุดขึ้นในหัวของเขาโดยอัตโนมัติ จังหวะเดียวกันก็มีปิศาจตนหนึ่งบุกเข้ามาทำร้ายผู้คนในบริเวณนั้นพอดี ทำให้ยูสุเกะตัดสินใจสวมเข็มขัดเส้นนั้น ทว่าเข็มขัดกลับหายเข้าไปในร่างกายของเขา และเมื่อเขาพยายามจะต่อสู้กับปิศาจที่บุกเข้ามาทำร้ายผู้คน ณ ที่นั้น เข็มขัดนั้นก็ทำปฏิกิริยากับจิตใจเขา จนกระทั่งมันปรากฏออกมา และยูสุเกะ ก็พบความเปลี่ยนแปลงของร่างกายเขาขณะต่อสู้ บัดนี้ ตัวเขา ได้กลายเป็นนักรบที่เห็นในภาพนิมิตแล้ว ยูสุเกะจึงตั้งปณิธานว่าจะใช้พลังที่ได้มานี้ ต่อสู้เพื่อปกป้องรอยยิ้มของทุกคนให้ได้
ประวัติที่มา
ในสมัยโบราณ ชนเผ่า รินโตะ ถูกเผ่าปิศาจกุรอนกิ ล่าสังหารจนล้มตายเป็นจำนวนมาก จนกระทั่งชาวรินโตะ ได้นำศิลาอามาดัม มาสร้างเป็นเข็มขัด อาร์เคิล ด้วยวิทยาการทั้งหมด นักรบคูกะจึงถือกำเนิดขึ้น และสามารถปราบเหล่ากุรอนกิได้สำเร็จ ก่อนจะผนึก ดากุบา หัวหน้าเผ่ากุรอนกิตามไปด้วย และฝังเข็มขัดไปในโลงหินพร้อมกับร่างของตนเอง กระทั่งคณะสำรวจมาค้นพบเข้า และเข็มขัดอาร์เคิล ก็ตกมาอยู่ในมือของผู้สืบทอดที่คู่ควรอย่าง โกได ยูสุเกะ
ท่าไม้ตาย
ท่าไม้ตายหลักของคูกะ ไมตี้ฟอร์ม ศัตรูที่โดนจะปรากฏอักษรรินโตะบนร่างกาย ก่อนจะระเบิดเป็นจุล
กูรอนกิ (สิ่งมีชีวิตที่ไม่สามารถระบุได้)
กูรอนกิ (グロンギ) กลุ่มชนเผ่าโบราณที่เป็นมนุษย์ปีศาจ มีอุปนิสัยโหดเหี้ยม ชื่นชอบการฆ่าฟัน ถูกคูกะปราบเมื่อในโบราณกาล และถูกผนึกไว้จนกระทั่งคืนชีพกลับมาในยุคปัจจุบัน ในเผ่ากุรอนกิจะมีเกมล่าสังหารมนุษย์ ที่เรียกว่า เกเกรุ ซึ่งจะเป็นการเก็บแต้มเพื่อเลื่อนสถานะของตนให้สูงขึ้น
ระดับผู้เล่น
กลุ่มกุรอนกิระดับผู้มีสิทธิ์เข้าร่วมในการเล่นเกเกรุ โดยจะทำการแข่งขันล่าสังหารมนุษย์ เพื่อหาผู้แข็งแกร่งของแต่ละกลุ่ม นอกจากนี้แต่ละตนจะมีกำไลสำหรับนับจำนวนเหยื่อที่สังหารไป เมื่อถึงตาของตนเอง
เพลงประกอบ
"Kamen Rider Kuuga!" (仮面ライダークウガ!)
การออกอากาศ
มาสค์ไรเดอร์คูกะ ออกอากาศทุกวันอาทิตย์เวลา 8:00 น. - 8:30 น. ทางสถานีโทรทัศน์ทีวีอาซาฮิ
ในประเทศไทยช่วงที่เข้ามาฉายทางโทรทัศน์คือสถานีโทรทัศน์ ช่อง 9 โดยชื่อเรื่องที่ออกอากาศคือ อภินิหารมดแดงคูก้า ออกอากาศทุกวันจันทร์เวลา 18.10 น. เมื่อปี พ.ศ. 2545 ผู้ที่นำเข้ามาฉายคือ บริษัท ทูนทาวน์เอนเตอร์เทนเมนต์ พากย์โดยทีมพากย์ของน้าต๋อย เซมเบ้ ในส่วนลิขสิทธิ์ในการจัดจำหน่ายวีซีดีและดีวีดีของบริษัท TIGA โดยชื่อเรื่องนั้นได้ถูกเรียกว่า มาสค์ไรเดอร์คูกะ โดยใช้ทีมพากย์ของบริษัท ปัจจุบันลิขสิทธิ์ในการเผยแพร่สื่อเป็นของ ดรีม เอกซ์เพรส แทน TIGA ซึ่งเคยวางจำหน่ายในรูปแบบดีวีดีเฉพาะเสียงพากย์ไทย เมื่อปี พ.ศ. 2555 และ เผยแพร่ทางแอป Flixer
วัดพระไกรสีห์
วัดพระไกรสีห์ เป็นวัดราษฎร์สังกัดคณะสงฆ์มหานิกาย ตั้งอยู่ริมคลองแสนแสบ ในแขวงหัวหมาก เขตบางกะปิ กรุงเทพมหานคร
วัดพระไกรสีห์เดิมมีชื่อว่า วัดกลิ่นวิไลยธาราม สร้างเมื่อ พ.ศ. 2381 ในสมัยพระบาทสมเด็จพระนั่งเกล้าเจ้าอยู่หัว สยามทำสงครามกับญวนโดยการนำของเจ้าพระยาบดินทรเดชา (สิงห์ สิงหเสนี) ได้ถือโอกาสให้ทหารในกองทัพร่วมกันสร้างวัดเทพลีลา ด้วยเหตุที่วัดเทพลีลาตั้งอยู่บริเวณใกล้เคียงกันและมีถาวรวัตถุใหญ่โตและมั่นคงกว่า ชาวบ้านแถบนั้นจึงเรียกว่าวัดกลิ่นวิไลยธารามว่า วัดน้อย ในปี พ.ศ. 2456 ได้มีการบูรณะพระอุโบสถเป็นอุโบสถมหาอุด
ต่อมาพระครูวิริยกิจจาทร เจ้าอาวาสในสมัยนั้น ได้ดำเนินการก่อสร้างพระอุโบสถหลังใหม่ขึ้น เป็นทรงไทย มีเสาวิหาร ซุ้มประตูหน้าต่างแบบบุษบก ตั้งอยู่หลังของพระอุโบสถเดิม หันหน้าไปทางทิศตะวันออกเฉียงเหนือ และได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 เป็นเนื้อที่กว้าง 32 เมตร ยาว 49 เมตร และเปลี่ยนชื่อเรียกเป็นทางการว่า "วัดพระไกรสีห์" วัดมีพระประธานในพระอุโบสถ เป็นพระพุทธรูปสุโขทัยปางมารวิชัยยุคกลาง
มาจิดะ
มาจิดะ (町田市 (Machida-shi)) เป็นเทศบาลนครที่ตั้งอยู่ในส่วนตะวันตกของมหานครโตเกียว ประเทศญี่ปุ่น มาจิดะมีขนาดพื้นที่ทั้งสิ้น 71.80 sqkm มีประชากรประมาณ 428,851 คน และมีความหนาแน่นของประชากร 6,000 คนต่อตารางกิโลเมตร
มาจิดะได้รับการจัดตั้งเป็นเทศบาลนครเมื่อวันที่ 1 กุมภาพันธ์ ค.ศ. 1958 มาจิดะเป็นเมืองที่ตั้งของมหาวิทยาลัยโอบิริน
ภูมิศาสตร์
มาจิดะตั้งอยู่บนเนินเขาทามะทางใต้ของมหานครโตเกียว มีอาณาเขตทางทิศตะวันตก ใต้ และตะวันออก ติดกับจังหวัดคานางาวะ อยู่ห่างจากใจกลางโตเกียวไปประมาณ 40 ถึง 50 กิโลเมตร จุดที่สูงที่สุดอยู่ที่ยอดเขาคูซาโตะ (ความสูง 364 เมตร) ซึ่งอยู่ทางตะวันตกสุดของเขตเทศบาล มีที่ราบอยู่ตรงบริเวณสถานีรถไฟมาจิดะ มีแม่น้ำซาไกไหลผ่านทางทิศตะวันตกและทิศใต้ของเมือง และมีแม่น้ำสึรูมิไหลผ่านทางตอนกลางของเมือง
ภูมิอากาศ
มาจิดะมีภูมิอากาศแบบอบอุ่นชื้น (เคิพเพิน Cfa) มีลักษณะเป็นฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในมาจิดะอยู่ที่ 14.0 °C ปริมาณน้ำฝนรายปีเฉลี่ยอยู่ที่ 1,621 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 25.3 °C และต่ำสุดในเดือนมกราคมที่ประมาณ 2.8 °C
ประชากร
ตามข้อมูลสำมะโนของญี่ปุ่น จำนวนประชากรของมาจิดะเพิ่มขึ้นอย่างรวดเร็วมาตั้งแต่ทศวรรษ 1960
ประวัติ
พื้นที่ที่เป็นมาจิดะในปัจจุบันเดิมเป็นส่วนหนึ่งของแคว้นมูซาชิ หลังจากนั้นเมื่อมีการปฏิรูปที่ดินเมื่อวันที่ 22 กรกฎาคม ค.ศ. 1878 หลังการฟื้นฟูเมจิ พื้นที่แห่งนี้ได้กลายเป็นส่วนหนึ่งของอำเภอมินามิตามะ จังหวัดคานางาวะ
หมู่บ้านมาจิดะก่อตั้งขึ้นเมื่อวันที่ 1 เมษายน ค.ศ. 1889 โดยเป็นการก่อตั้งในระบบเทศบาล อำเภอมินามิตามะได้โอนย้ายไปอยู่ภายใต้การปกครองของจังหวัดโตเกียวเมื่อวันที่ 1 เมษายน ค.ศ. 1893 เทศบาลหมู่บ้านมาจิดะได้รับการยกฐานะขึ้นเป็นเทศบาลเมืองเมื่อวันที่ 1 เมษายน ค.ศ. 1913 เมืองมาจิดะถูกทิ้งระเบิดโดยกองกำลังอเมริกันเมื่อวันที่ 24 พฤษภาคม ค.ศ. 1945 ในช่วงสงครามโลกครั้งที่สอง
เมืองมาจิดะได้ผนวกเอาหมู่บ้านมินามิที่อยู่ติดกันเข้ามาเป็นส่วนหนึ่งเมื่อวันที่ 1 เมษายน ค.ศ. 1954 ตามด้วยหมู่บ้านสึรูกาวะ หมู่บ้านทาดาโอะ และหมู่บ้านซาไกเมื่อวันที่ 1 กุมภาพันธ์ ค.ศ. 1958 และยกฐานะขึ้นเป็นเทศบาลนครมาจิดะ